Abu al-Ala Ahmad al-Amiriy. Abu al-Ala Ahmad ibn al-Ala al-Amiriy (; taxminan 844-yilda vafot etgan) – IX asrda Abbosiylar xalifaligining Yamandagi hokimi. Xalifa al-Vosiq (842–847-yillar hukmronlik qilgan) taxtga chiqqanidan koʻp oʻtmay, turk sarkardasi Itax tomonidan Yamanning vakiliy hokimi lavozimiga tayinlangan. Abu al-Ala Yaman hududiga yetib kelganidan soʻng isyonchi Yu’firiylar sulolasining vakili Yu‘fir ibn Abdulloh ar-Rahmon Sano shahrini egallash uchun lashkar yuborgan. Biroq mahalliy kuchlar va amaldagi hokim Mansur ibn Abdulloh at-Tanuxiy bu qoʻshin bilan jang qilgan, ularni yengib, jang maydonida ming kishini qirib tashlagan va asirga tushganlarning boʻyinlarini kesib oʻldirgan. Natijada, Abu al-Ala Sano shahriga bemalol kirib borgan va oʻlimiga qadar viloyat hokimi boʻlib qolgan. Abu al-Ala vafot etganidan soʻng, hokimlik vazifalarini vaqtincha uning akasi bajarib turgan. Keyinchalik esa uning oʻrniga Harsama Shar Bamiyon kelib, hokimlik lavozimini rasmiy tarzda egallagan.